CELEX: 32005R0075
Language: mt
Date: 2005-01-18 00:00:00
Title: 75/2005/KE: Regolament tal-Kummissjoni (KE) Nru 75/2005 tat- 18 ta’ Jannar 2005 li jemenda l-Annessi I, II u III tar-Regolament tal-Kunsill (KEE) Nru 2377/90 li jistipula proċedura tal-Komunità għat-twaqqif ta' limiti massimi ta' residwu ta' prodotti mediċinali veterinarji f'oġġetti tal-ikel li joriġinaw mill-annimali fir-rigward ta' Moxidectin, aċidi benżini sulfoniċi lineari b’katina alkilika bit-tul tal-ktajjen alikiliċi li jvarja minn C9 sa C13, u li fihom inqas minn 2,5 % ta' ktajjen itwal minn C13 u Acetylisovaleryltylosin Test b'rilevanza għaż-ŻEE.

29.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               78
            
         REGOLAMENT TAL-KUMMISSJONI (KE) Nru 75/2005
   tat-18 ta’ Jannar 2005
   li jemenda l-Annessi I, II u III tar-Regolament tal-Kunsill (KEE) Nru 2377/90 li jistipula proċedura tal-Komunità għat-twaqqif ta' limiti massimi ta' residwu ta' prodotti mediċinali veterinarji f'oġġetti tal-ikel li joriġinaw mill-annimali fir-rigward ta' Moxidectin, aċidi benżini sulfoniċi lineari b’katina alkilika bit-tul tal-ktajjen alikiliċi li jvarja minn C9 sa C13, u li fihom inqas minn 2,5 % ta' ktajjen itwal minn C13 u Acetylisovaleryltylosin
   (Test b'relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2377/90 tas-26 ta' Ġunju 1990 li jistipula proċedura tal-Komunità għat-twaqqif ta' limiti massimi ta' residwu ta' prodotti mediċinali veterinarji f'oġġetti tal-ikel li joriġinaw mill-annimali (1), u b'mod partikolari l-Artikoli 2, 3 u 4 tiegħu.
   Wara li kkunsidrat l-opinjonijiet tal-Aġenzija Ewropea tal-Mediċini fformolati mill-Kumitat għall-Prodotti Mediċinali għal Użu Veterinarju,
   Billi:
   
               (1)
            
            
               Is-sustanzi farmakoloġikament attivi kollha li jintużaw fil-Komunità fil-prodotti mediċinali veterinarji intenzjonati għall-amministrazzjoni lil annimali li jipproduċu l-ikel għandhom jiġu vvalutati skont ir-Regolament (KEE) Nru 2377/90.
            
         
               (2)
            
            
               Is-sustanza attiva Moxidectin ġiet inkluża fl-Anness I għall-bovini, l-ovini u l-equidae għall-muskolu, ix-xaħam, il-fwied u l-kilwa u għall-ħalib, iżda għall-bovini biss. L-entrata għandha tiġi estiża għall-ħalib għall-ispeċi tal-ovini.
            
         
               (3)
            
            
               Aċidi benżini sulfoniċi lineari b’katina alkilika bit-tul tal-ktajjen alikiliċi li jvarja minn C9 sa C13, u li fihom inqas minn 2,5 % ta' ktajjen itwal minn C13, ġew inklużi fl-Anness II għall-bovini għal użu topiku biss. L-entrata għandha tiġi estiża biex tkopri l-ispeċi tal-ovini.
            
         
               (4)
            
            
               Is-sustanza Acetylisovaleryltylosin hija inkluża fl-Anness I għall-ispeċi tal-porkini. Biex tippermetti għat-tlestija tal-istudji xjentifiċi għall-estensjoni biex jiġu koperti l-ispeċi tat-tjur domestiku, Acetylisovaleryltylosin għandha tiġi inkluża fl-Anness III, ħlief annimali li minnhom jiġu prodotti bajd għall-konsum mill-bniedem.
            
         
               (5)
            
            
               Għandu jingħata perjodu xieraq qabel il-kapaċità ta' applikazzjoni ta' dan ir-Regolament biex jippermetti lill-Istati Membri li jagħmlu kull aġġustament li jista' jinħtieġ, fid-dawl ta' dan ir-Regolament, lill-awtorizzazzjonijiet għat-tqegħid tal-prodotti mediċinali veterinarji kkonċernati fis-suq li ngħataw skont id-Direttiva 2001/82/KE tal-Parlament Ewropew u l-Kunsill tas-6 ta' Novembru 2001 dwar il-kodiċi tal-Komunità relatata mal-prodotti mediċinali veterinarji (2) biex jieħdu inkunsiderazzjoni d-dispożizzjonijiet ta' dan ir-Regolament.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Prodotti Mediċinali Veterinarji,
            
         ADOTTAT DAN IR-REGOLAMENT:
   Artikolu 1
   L-Annessi I, II u III tar-Regolament (KEE) Nru 2377/90 jiġu emendati skont l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali tal-Unjoni Ewropea.
   Għandu japplika mill-20 ta’ Marzu 2005.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, 18 ta’ Jannar 2005.
      
         
            Għall-Kummissjoni
         
         Olli REHN
         
            Viċi President
         
      
   
   
      (1)  ĠU L 224, 18.8.1990, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 2232/2004 (ĠU L 379, 24.12.2004, p. 71).
   
      (2)  ĠU L 311, 28.11.2001, p. 1. Id-Direttiva kif emendata l-aħħar bid-Direttiva 2004/28/KE (ĠU L 136, 30.4.2004, p. 58).
   
      ANNESS
      A.   Is-sustanza/sustanzi li ġejja/ġejjin tiddaħħal/jiddaħħlu fl-Anness I (Lista ta' sustanzi farmakoloġikament attivi li għalihom ġew stabbiliti limiti massimi ta' residwu)
      2.   Aġenti antiparassitiċi
      2.3.   Aġenti li jaġixxu kontra l-endoparassiti u l-ektoparassiti
      2.3.1.   Avermectins
      
         
                     Sustanza/sustanzi farmakoloġikament attiva/i
                  
                  
                     Markatur tar-residwu
                  
                  
                     Speċi tal-annimali
                  
                  
                     MRLs
                  
                  
                     Tessuti ta' kampjun
                  
               
                     “Moxidectin
                     
                  
                  
                     Moxidectin
                  
                  
                     Ovini
                  
                  
                     40  µg/kg
                  
                  
                     Ħalib”
                  
               
      B.   Is-sustanza/sustanzi li ġejja/ġejjin tiddaħħal/jiddaħħlu fl-Anness II (Lista ta' sustanzi farmakoloġikament attivi li għalihom ma ġewx stabbiliti limiti massimi ta' residwu).
      2.   Komposti organiċi
      
         
                     Sustanza/sustanzi farmakoloġikament attiva/i
                  
                  
                     Speċi tal-annimali
                  
               
                     “Aċidi benżini sulfoniċi lineari b’katina alkilika bit-tul tal-ktajjen alikiliċi li jvarja minn C9 sa C13, u li fihom inqas minn 2,5 % ta' ktajjen itwal minn C13
                        
                     
                  
                  
                     Ovini (1)
                     
                  
               
      C.   Is-sustanza/sustanzi li ġejja/ġejjin tiddaħħal/jiddaħħlu fl-Anness III (Lista ta' sustanzi farmakoloġikament attivi użati fi prodotti mediċinali veterinarji li għalihom ġew stabbiliti limiti massimi proviżorji ta' residwu).
      1.   Aġenti kontra l-infezzjonijiet
      1.2.   Antibijotiċi
      1.2.2.   Macrolides
      
         
                     Sustanza/sustanzi farmakoloġikament attiva/i
                  
                  
                     Markatur tar-residwu
                  
                  
                     Speċi tal-annimali
                  
                  
                     LMR
                  
                  
                     Tessuti ta' kampjun
                  
               
                     “Acetylisovaleryltylosi
                         (2)
                     
                  
                  
                     Total ta' acetyl-isovaleryltylosin u 3-O-acetyltylosin
                  
                  
                     Tkur domestiku (3)
                     
                  
                  
                     50  µg/kg
                  
                  
                     Ġilda + xaħam
                  
               
                     50  µg/kg
                  
                  
                     Fwied
                  
               
      
         (1)  Għal użu topiku biss.”
      
         (2)  Il-LMR proviżorji jiskadu fl-1.7.2006.
      
         (3)  Mhux għall-użu f'annimali li minnhom jiġu prodotti bajd għall-konsum mill-bniedem.”